6нчы сыйныф укучылары өчен татар әдәбиятыннан белем бирү программасы (рус төркеме)
Аңлатма язуы
Татар әдәбиятыннан 6 нчы сыйныф укучылары өчен төзелгән программа дәүләт стандартларының федераль компонентына, гомуми белем бирү федераль дәүләт стандартларына нигезләнеп эшләнгән Ә.Р.Мотыйгуллина, Р.Г.Ханнанов, Э.Х.Гыйзәтуллина, тарафыннан язылган дәреслекләрдән (1 нче, 2 нче кисәк) укытуны күздә тота. Программа стандартның эчтәлеген җентекләп ачып бирә, стандарт таләп иткән күләмдә рус телле балаларга татар әдәбиятын укытуның гомуми юнәлешләрен билгели, предмет чаралары белән укучыларны тәрбияләү юлларын, аларның әдәби үсеш дәрәҗәсен билгели. 
Әдәбият һәр яктан үскән, рухи яктан бай, әхлакый идеаллары һәм эстетик таләпләре булган камил шәхес тәрбияләүдә әһәмиятле урын алып тора. Урта белем бирү системасындагы татар әдәбияты курсы сәнгатьне тормыш белән бәйләп өйрәнүне, эчтәлек белән форма берлеге, тарихилык, традиция һәм новаторлык, тарихи-культурологик мәгълүматларны аңлау, әхлакый-эстетик күзаллау булдыру, әдәбият теориясе һәм тарихы буенча төшенчәләрне үзләштерү, әдәби әсәрне бәяләү күнекмәләрен формалаштыру, әдәби телнең сәнгатьлелек чаралары белән танышуны үз эченә ала.
Федераль дәүләт стандартларына нигезләнеп төзелгән татар әдәбияты дәреслекләре барлык фәннәрне өйрәнү барышындагы фундаменталь төшкә (фундаментальное ядрога), универсаль уку гамәлләренә нигезләнә, укучыларның яшь һәм әдәби үсеш дәрәҗәсен исәпкә ала. Укыту һәм тәрбиянең гомуми нәтиҗәләре иҗтимагый, шәхси, танып-белү һәм коммуникатив үсешне тәэмин итеп, укучыларның белемнәрен, күнекмәләрен үстереп, дөньяны танып белүгә әзерләп, хезмәттәшлеккә, үзлегеннән белем алуга, камиллеккә омтылучы шәхес тәрбияләүгә барып тоташа. Аерым алганда, уку-укытуга системалы-гамәли якын килү нәтиҗәсендә, укучыларның иҗтимагый үсешенә (халыкның рухи кыйммәтләрен аңлаучы, үстерүче Россия гражданины тәрбияләү); шәхси үсешенә (үзлегеннән белем алырга, иҗади сәләте үскән, компетентлы, үзаңы үскән, үзенең гражданлык карашларын ачыктан-ачык белдерүгә сәләтле, үз-үзенә тәнкыйди карашта торган, тормыш авырлыкларына каршы торырлык шәхес тәрбияләү); танып белү эшчәнлеген үстерүгә (фәнни дөнья сурәтен аңлаучы, үзенең танып-белү һәм интеллектуаль эшчәнлеге белән идарә итә ала торган, уку, белем алу чараларын күзаллый  торган, репрезентатив, символик, логик, иҗади фикерләү сәләте үскән, рефлексиягә сәләтле укучы тәрбияләү); коммуникатив үсешкә (аралашу компетенциясе үскән, тыңларга, диалогта, гомуми сөйләшүдә катнаша алырлык, туган телен, рус телен, чит телне камил белүенә) басым ясалды. Шул ук гамәлләрне тормышка ашыру барышында, яшүсмерләрнең яшь үзенчәлекләре дә игътибарга алынды.
Күпмилләтле мохиттә гомуми әдәби белем бирү барышында универсаль уку гамәлләре дүрт блокка бүлеп карала. Алар арасында шәхси УУГ − тормышчан, шәхескә юнәлтелгән, һөнәри юнәлештә үз юлын табуга, кешенең эчке потенциалын рациональ файдалана белүенә бәйле блок. Регулятив уку гамәлләре шәхес  тәрбияләүдә планлаштырырга өйрәтү, фаразлау, коррекция, бәяләү кебек якларны үзәккә ала. Танып белү гамәлен алгы планга чыгарган блокта логик, проблеманы кую һәм чишүгә юнәлтелгән, тамга-символик якны иңләгән гомумуку гамәлләренә игътибар ителә. Коммуникатив УУГ кешеләр язмышына битараф булмауны, кешеләргә ярдәмчеллек сыйфатларын тәрбияләүне, иҗтимагый компетентлыкны үз эченә ала.


Эш программасының максаты һәм бурычлары
Федераль дәүләт стандартларына таянып, татар әдәбиятын өйрәнүнең максаты –  туган халкының һәм җирле халыкның телен, мәдәниятен, әдәбиятын яхшы белгән, һәрьяктан камил, милли горурлык хисләре үскән шәхес (гражданин) тәрбияләү.
Әлеге максатны тормышка ашыру өчен, түбәндәге бурычлар билгеләнде:
− Татарстан төбәгендә яшәп, җирле халык белән аралашкан укучыларны төбәкнең әдәби-мәдәни байлыгы белән якыннан таныштыру;
− татар әдәбияты турындагы мәгълүматларны төрле халык фольклоры, әдәбияты, мәдәнияте, милли образлары белән чагыштырма-типологик аспектта бирү;
− татар халык авыз иҗаты турында тулы күзаллау булдыру, аны баланың үз туган халыкының рухи җәүһәрләре белән чагыштырырга күнектерү;
− татар әдипләре, мәдәният әһелләре турында күзаллау булдыру, аларны танырга, аңларга, башка халык сүз сәнгатен үстерүчеләр белән чагыштырма планда бәяләргә өйрәтү;
 − татар, рус, Россиядә яшәүче башка халыклар, бөтендөнья әдәбияты белеме казанышларының уртак нигезен аңлау, аларны үстерү һәм киңәйтү. 
Татар теленең эш программасы өч өлештән тора: аңлатма язуыннан, төп бүлекләрне, белем һәм күнекмәләрне үз эченә алган программаның эчтәлегеннән, укучыларның әзерлек дәрәҗәсенә таләпләреннән.


Укыту-тематик план
	Эчтәлек
	Сәгать саны

	1. Мифлар дөньясыннан — чынбарлыкка.
	3

	2. Халык моңнары: җырлата да, елата да...
	2

	3. Кадерле син, кеше-туганым!
	4

	4. Энҗе карлар явып үткән...
	2

	5. Акыл — тузмас кием, белем — кипмәс кое.
	6

	6. Ил өстендә илле дустың булсын.
	8

	7. Көлке көлә килә...
	2

	8. Һәр фасылың гүзәл, табигать!
	8

	Барысы:
	35





6 нчы сыйныф укучыларның әзерлек дәрәҗәсенә таләпләр:
– әдәби әсәрләрне, сүзләрен  дөрес әйтеп, йөгерек уку;
– авторның әйтергә теләгән фикерен аңлау, үз мөнәсәбәтен белдерү, өлешләргә бүлә һәм планын төзи белү;
– әдәби − теоретик төшенчәләрне рус әдәбият белеме белән тәңгәлләштерү;
– татар әдәбиятының дөнья культурасында тоткан урынын аңлау;
– авторларның тормыш юлы һәм иҗаты турында кыскача күзаллау;
– 6 нчы сыйныф өчен минимумга кергән әсәрләрнең кыскача эчтәлеген, төп геройларын, күтәрелгән проблеманы белү;
– 10 −12 татар, рус, чит ил язучысы, шагыйрьләре исемнәрен һәм алар язган әсәрләрне белү;
– 3 − 4 сәнгать әһеленең тормышы, иҗаты турында мәгълүматлы булу;
Көтелгән нәтиҗәләр:
– Казан һәм Татарстан төбәгендәге мәдәният учаклары (музей, театр, концерт залы, һ. б.), балалар матбугаты турында белү;
– төрле халыкларның фольклор үрнәкләрен  татар халык авыз иҗаты белән чагыштыру;
– төрле халыкларның киң таралган мифларыннан хәбәрдар булу, берничә мисал китерә белү;
– 5 мәкаль, 5 әйтемне русча эквивалентлары белән  истә калдыру;
– мәкаль белән әйтем, миф белән әкият, халык җыры белән автор җыры арасындагы аерманы белү;
– төрле авторларның 2 − 3 шигырен яттан сөйли белү;
– сүзлекләр, энциклопедияләр, Интернет-ресурслардан файдаланып, үзенә кирәкле материалны табу;
– төрле темаларга проект эше яклау;
– әдәби әсәрне тормыш белән бәйләп, үз гамәлләренә бәя бирү.

        Укыту-методик комплекты

1. «Татар әдәбияты», Рус телендә төп белем бирү оешмалары өчен дәреслек. 6 нчы с-ф. 2 кисәктә; төзүче–авторлары  Ә.Р.Мотыйгуллина,Р.Г.Ханнанов, Э.Х.Гыйззәтуллина. – Казан: «Мәгариф-Вакыт», 2014 ел.
2. “Татар әдәбиятыннан эш дәфтәре”. 6 нчы сыйныф. Ә.Р.Мотыйгуллина,Р.Г.Ханнанов, Э.Х.Гыйззәтуллина. – Казан: «Мәгариф-Вакыт», 2014 ел 
3. «Татар әдәбияты», Рус телендә төп гомуми белем бирү оешмаларында (татар телен өйрәнүче укучылар белән) эшләүче укытучылар өчен методик кулланма. 7 нче с-ф.; төзүче–авторлары  Ә.Р.Мотыйгуллина,Р.Г.Ханнанов, Г.Г.Мулласалихова. – Казан: «Мәгариф-Вакыт», 2014 ел.
4. Балалар өчен чыга торган вакытлы матбугат басмалары







Татар әдәбиятыннан  тематик план

Сыйныф: 6
Укытучы: Макарова
Сәгатьләр саны: 35
Барлыгы 35 сәг.; атнага 1 сәг.

Программа: “Рус телендә урта(тулы) гомуми белем бирү мәктәбендә татар телен һәм әдәбиятын укыту программасы” (рус  балалары өчен): 
1 – 11нче сыйныфлар. – Казан: “Мәгариф” нәшрияты, 2010нчы ел, Рус телендә урта (тулы) белем бирү мәктәпләре өчен татар теле һәм әдәбиятыннан үрнәк программалар: 1 – 11нче с-лар (басма өчен Ч.М.Харисова, К.С.Фәтхуллова, З.Н.Хәбибуллина җаваплы) – Казан: Татар. кит. нәшр., 2011. – 239 бит.

Дәреслек: “Татар әдәбияты”, Рус телендә төп белем бирү оешмалары өчен дәреслек. 6нчы сыйныф. 2 кисәктә; төзүче – авторлары Ә.Р.Мотыйгуллина, Р.Г.Ханнанов, Э.Х.Гыйззәтуллина. – Казан: “Мәгариф – Вакыт”, 2014 ел.

Өстәмә әдәбият:
1.Вакытлы матбугат басмалары.
2. Татар әдәбияты: Теория. Тарих/ Д.Ф.Заһидуллина, Ә.М.Закирҗанов, Т.Ш.Гыйләҗев, Н.М.Йосыпова. – Казан: Мәгариф, 2006. – 319 б.
3. Татар театры.(1906-1926). Тулыландырылган 2нче басма. – Казан: Мәгариф, 2003. – 308 бит.
4. Татар халык әкиятләре: Тылсымлы әкиятләр / Төзүчесе Л.Җамалетдинов. – Казан, 1994.
5.Хатипов Ф.М. Әдәбият теориясе: Югары уку йортлары, педагогия училищелары,колледж студентлары өчен кулланма. – Тулыландырылган икенче басма. – Казан: Раннур, 2002. – 352 бит.
6. Хәсәнова Ф.Ф. Шагыйрь һәм заман/ Ф.Ф.Хәсәнова. – Казан: Школа, 2010. – 296 бит.

«Үрнәк программа»га кертелгән әдәби әсәрләр минимумы:

1. Г.Тукай, «Шүрәле» әкият-поэмасы, «Туган авыл» шигыре;
2. М.Гафури, «Ана» шигыре; 
3. Һ.Такташ, «Мокамай» поэмасы; 
4. М.Җәлил, «Чәчәкләр» шигыре; 
5. Ә.Еники, «Туган туфрак» хикәясе;
6. Г.Бәширов, «Туган җирем — яшел бишек» повестеннан «Язгы сабан туйлары» өзеге.


календарь-тематик план
	№
	Дәрес темасы
	Дә-рес саны
	Төп эчтәлек
	Көтелгән нәтиҗә
	Укучылар эшчәнлеге төрләре
	Контроль эш төрләре
	Үткәрү
вакыты план / факт

	
	
	
	
	метапредмет
	предмет
	шәхескә кагылышлы
	
	
	

	Мифлар дөньясыннан — чынбарлыкка

	1
	Һич сине куркытма-сыннар шүрәле, җен һәм убыр...
	1
	Халык авыз иҗаты (әкият, табышмак, мәкаль). «Шүрәле», «Шүрәлене ничек алдарга?» мифлары, «миф» төшенчәсе.
	Төрле халыкларның фольклор үрнәкләрен чагыштырып карау. Рус, грек һәм татар мифологиясен чагыштыра белү.

	Халык авыз иҗатын гомуми күзаллау. Мифлар, мифик геройлар турында төшенчә формалаштыру, миф белән әкиятнең 
аермасын аңлау.
	Халык авыз иҗаты әсәрләренә карата кызыксыну уяту, сөйләмне алар ярдәмендә баету мөмкинлеген аңлау.
	«Халык авыз иҗаты» схемасы белән эш, дәреслек, эш дәфтәрендә биремнәр, рус халык авыз иҗаты белән чагыштырып, мисаллар китерү. 
	
	

	2
	Мифлар бүген дә онытыл-мый.
	1
	«Албасты» мифы, Батулланың «Албасты» пьесасы.
	Проект әзерләргә өйрәнү.
	Язучылар иҗатына мифик геройлар керүе белән 
танышу.

	Аралашу культурасы тәрбияләү, экологик тәрбия.
	Сорауларга җавап эзләү, ишетеп аңлау, рольләргә бүлеп уку, әсәрдә автор әйтергә теләгән фикерне табу, әдәби әсәр турында  фикер алышу, проект эшенә әзерлек. 
	«Табигать-не саклау өчен без нишли алабыз» проекты.
	

	3
	Әйтем — сүзнең бизәге, мәкаль —
сүзнең җиләге.
	1
	Мәкальләр, әйтемнәр.
	Татар һәм  рус халык мәкальләрен чагыштыру.
	Мәкаль һәм әйтем турында теорияне аңлап истә калдыру, аларның аермасын белү, мәкаль, әйтемнәр өйрәнү.

	Халык авыз иҗаты белән кызыксыну уяту, әдәплелек тәрбияләү.

	Төркемнәрнең чыгыш ясавы, теоретик материал белән танышу, дәреслек, дәфтәр белән эш, фронталь эш.
	Тест
	

	Халык моңнары: җырлата да, елата да...

	4
	Халык җырла-
ры — иң кадерле мирас.
	1
	Халык авыз иҗатында җыр жанры, йола җырлары, Сөмбелә, Чуклеме бәйрәмнәре Тарихи җырлар, «Көзге ачы җилләрдә» җыры..
	Халкыбызның онытылып бара торган бәйрәмнәре белән танышу. Тарихи вакыйгалар, тарихи шәхесләр белән танышу, татар халкының үткәнен, тарихын, язмышын аңлау.
	Халык җырлары жанрлары, йола җырлары турында белешмә бирү, Сөмбелә бәйрәмен аңлау. Тарихи җырлар турында белешмә булдыру, «Көзге ачы җилләрдә» дигән татар халык җырын өйрәнү.
	Укучыларда халкыбызның йолалары, гореф-гадәтләренә мәхәббәт хисләре булдыру. Тарихи җырлар аша чорны, халыкның язмышын аңлау.
	«Халык авыз иҗаты» схемасы белән эш, ишетеп аңлау, дәреслек, дәфтәр белән эш, парлап сөйләшү, сүзлек белән эш, җыр тыңлау, өйрәнү. Җырлар тыңлау, ишетеп аңлау, яңа сүзләр белән эш, фронталь әңгәмә, дәреслек, дәфтәр белән эш, парлап сөйләшү —
үз фикереңне әйтү, Интернеттан тарихи җырлар турында мәгълүмат табу.
	
	

	5
	Җырсыз кеше — канатсыз кош.
	1
	Халык җырлары, җыр жанрлары, автор җырлары, гимн.
	Төрле чыганаклардан кирәкле мәгълүмат таба белү. Милли үзаңны үстерү, үткәнеңне, тарихны өйрәнү.
	Җыр жанрлары, җыр сәнгате турында белемне ныгыту.
	Укучыларда җырга, музыкага мәхәббәт тәрбияләү, коллектив башкару, җырлау культурасы үстерү.
	Телдән журнал әзерләү, төркемнәрнең чыгыш ясавы, диалогик сөйләм, чылбыр буенча сорау — җавап. Фронталь әңгәмә, яңа сүзләр белән танышу, җыр тыңлау,
җыр сүзләрен тәрҗемә итү, истә калдыру.
	Тест.
	30/09 – 30/09

	Кадерле син, Кеше туганым!

	6
	Иң 
кадерле кешеләр.
	1
	Н.Исәнбәтнең «Өч матур сүз» шигыре,
«лирик герой» төшенчәсе. М.Гафури иҗаты,
	Автор әйтергә теләгән төп фикерне таба, аны тормыш белән бәйли белү. Автор әйтергә теләгән төп фикерне таба, аны тормыш белән бәйли белү.
Татар мәсәлчеләрен рус әдәбиятындагы мәсәлчеләр белән чагыштыра, мөстәкыйль укып, нәтиҗә ясый белү. Музыка дәресендә өйрәнгән бишек җырлары яки әниләр турындагы җырларны искә төшереп, әдәбият белән бәйләнешне аңлау.
	Язучы Н.Исәнбәт иҗаты белән танышу, «Өч матур сүз» шигыренең эчтәлеген, «лирик герой» төшенчәсен аңлау. Язучы М.Гафури иҗаты, «Әтәч белән Сандугач» мәсәле  белән танышу, «сынландыру»  төшенчәсен аңлау. Язучы М.Гафури иҗаты белән танышуны дәвам итү, «Ана» шигырендә автор фикерен аңлау, сәнгатьле уку.
	Әти-әнинең, туган илнең кадере турында аңлау, сөйләм телен үстерү. Тормышта ихтыяр көченең, белемнең кирәклеген аңлау. Әниләргә 
карата ихтирам тәрбияләү.
	Фронталь әңгәмә, язучы турында презентация ясау, карау, шигырьне тыңлап аңлау, сәнгатьле уку, рольләргә бүлеп уку, дәреслек, дәфтәр белән эш. Биографияне мөстәкыйль укып, сорауларга җавап эзләү, сәнгатьле уку, сайлап уку, яңа сүзләрне өйрәнү, мәсәлнең морален табу, рәсемнәр белән эш, дәреслек, дәфтәр белән эш. Рольләргә бүлеп уку, шигырьне тыңлау, сүзлекчә белән эшләү, сәнгатьле эшләү, парларда яки төркемнәрдә эшләү, яңа материалның таныш әсәрләр белән бәйләнешен табу.
	
	7/10-7/10

	7
	Г.Тукай-
ны
биргән, җырлар-
да җыр-
ланган 
ямьле 
Казан 
арты...
	1
	Г.Тукай иҗаты, «Шүрәле» әкият-поэмасы.
	Географик картадан Тукай туган, яшәгән җирләрне, әкият-поэма-дагы «Казан арты» дигән урынны таба белү, аңлау. «Балет», «либретто», «балетмейстер» төшенчәләрен белү.
	Шагыйрь Г.Тукай турында 5 нче сый-
ныфта өйрәнгән-нәрне искә төшерү, тулыландыру,  «Шүрәле» әкият-поэмасының 1 нче өлеше белән 
танышу.
	Әкият-поэмада сурәтләнгән урман матурлыгы, урманда үз-үзеңне тоту кагыйдәләре аша экологик тәрбия. Эстетик тәрбия.
	Презентация карау, төркемнәрдә биремнәр үтәү, әкият-поэманы тыңлау, сүзгә-сүз тәрҗемә итү, ярымтавыш белән уку, сәнгатьле уку, сайлап уку, чылбыр буенча уку, парлап сөйләшү. Теоретик төшенчәләр белән танышу, видеоязма карау, композитор биографиясе белән танышу, аның буенча хронологик таблица тутыру, фикер алышу.
	
	14/10-14/10

	8
	Чәчәк-
ләр — 
матур-
лык һәм 
үлемсез-
лек сим-
волы.
	1
	М.Җәлил 
иҗаты, «Чәчәкләр», «Тик булса 
иде ирек» 
шигырь-
ләре.
	Тарихтан сугыш чоры турында белү.
	М.Җәлил биографиясен искә төшерү, сугыш чоры иҗаты белән танышу, «Чәчәкләр» шигырен аңлап уку, «символ», «строфа» төшенчәләре белән танышу.
	Туган илне ярату, туган илне саклау —
мактаулы икәнен аңлау.

	Дәреслек, дәфтәр белән эш, парлап сөйләшү, шигырьне тыңлап аңлау, ярымтавыш белән уку, чылбыр буенча сәнгатьле уку, эчтәлек буенча фикер алышу, шигырьгә анализ ясау.
	
	21/10-21/10

	9
	Рәхәт 
булса да 
торган 
җир, 
сагынды-ра 
туган ил.
	1
	Ә.Еники иҗаты, 
«Туган туфрак» хикәясе.
	Катлаулы текст  белән эшләү, иң әһәмиятлесен таба белергә өйрәнү. План төзи белү.

	Ә.Еники иҗаты белән танышу, «Туган туфрак» әсәрен укый 
башлау. Әсәрдән өйрәнгән тропларны, символик образларны таба белү.

	Өлкән буынга
карата ихтирам, туган җиргә мәхәббәт  тәрбияләү.

	Презентация ярдәмендә язучы тормышы белән танышу, төркемнәрдә фикер алышу, ишетеп аңлау, сүзлекчә белән эш, укыганны тәрҗемә итү, сораулар, биремнәр үтәү, таблица тутыру. Яңа сүзләрне уку, язу, эчтәлек буенча төркемнәрдә фикер алышу, әсәргә җиңелчә әдәби анализ ясау, сораулар һәм биремнәргә җавап табу, әсәрне өлешләргә бүлү, план төзү.
	Тест
	28/10-28/10

	Энҗе карлар явып үткән...

	10
	Энҗе карлар ява.
	1
	Г.Ибра-
һимов 
иҗаты, 
«Кар ява»
хикәясе. К.Нәҗми иҗаты, «Кызыклы хәл» шигыре. М.Фәйзуллина иҗаты, 
«Чыршы күлмәклә-
ре» шигыре.
	Табигатькә карата күзәтүчәнлек тәрбияләү, һава торышының үзгәрешен аңлау. Табигатьтә үз-үзеңне тоту кагыйдәләрен белү.
	Г.Ибраһимовның тормыш юлы һәм иҗаты турында белешмә бирү, «Кар ява» әсәрен өйрәнү, һава торышы турында сөйли белү. Кызыклы хәл» шигырен өйрәнү, сөйләм телен үстерү.М.Фәйзуллинаның тормыш юлы һәм иҗаты турында белешмә бирү, «Чыршы күлмәкләре» әсәрен өйрәнү.
	Экологик тәрбия. Табигатькә карата сакчыл караш тәрбияләү.
	Портретлары буенча язучыларны тану, яңа сүзләрне истә калдыру, язучы биографиясен уку, сораулар төзү, җавап бирү, презентация карау, караган буенча фикер алышу, һава торышы турында сөйләү.
	«Чыршы-ларны сак-лыйк» проекты.
	11/11-11/11

	11
	Табигать — безнең байлыгы-быз.
	1
	Р.Вәлиева иҗаты, «Нәни чыршы» шигыре. Т.Миңнул-
лин иҗаты, «Акбай һәм Кыш бабай» пьесасы.
	Чыршылар турында мәгълүматлы булу. Укучыларда татарча җыр-бию, рольләргә бүлеп уку сәнгатен үстерү.
	Р.Вәлиеваның тормыш юлы һәм иҗаты турында белешмә бирү,           «Нәни чыршы» шигырен өйрәнү. Т. Миңнуллинның тормыш юлы һәм иҗаты турында белешмә бирү, «Акбай һәм Кыш бабай» әсәрен өйрәнү.
	Экологик тәрбия. Җыр, бию сәнгатенә кызыксыну
тудыру.
	Проект эшен яклап, төркемнәрнең чыгыш ясавы, яңа әсәр белән танышу, сәнгатьле уку, эчтәлек буенча фикер алышу. Сорауларга җавап эзләү, ишетеп аңлау, рольләргә бүлеп уку, әсәрдә автор әйтергә теләгән фикерне табу, әдәби әсәр турында  фикер алышу.
	Тест
	18/11-18/11

	Акыл — тузмас кием, белем — кипмәс кое

	12
	Күп укыган —
күп белер.
	1
	К. Насый-риның «Әбүгали-сина» әсәре.
	Үзеңә кирәкле белемне дөрес итеп таба белергә, китапларны теләп укырга күнектерү.
	К.Насыйриның тормыш юлы һәм иҗаты турында белешмә бирү, «Әбүгалисина» әсәрен өйрәнү.
	Белемгә омтылыш тәрбияләү. Белем алырга, кешеләргә файда китерергә, игелекле булырга омтылыш тәрбияләү.
	Презентация ярдәмендә язучы тормышы белән танышу, төркемнәрдә фикер алышу, ишетеп аңлау, сүзлекчә белән эш, укыганны тәрҗемә итү, сораулар, биремнәр үтәү, таблица тутыру, ишетеп аңлау, рольләргә бүлеп уку, әсәрдә автор әйтергә теләгән фикерне табу, әдәби әсәр турында  фикер алышу.
	
	25/11-25/11

	13
	Тырыш-кан — табар, ташка кадак кагар.
	1
	Г.Сабитов иҗаты, «Чүкеч» хикәясе,
«хикәяләү» төшенчәсе.
	Хикәядә очрый торган яңа сүзләрне (эш кораллары атамаларын) тормыш белән бәйләп истә калдыру.
	Г.Сабитов турында белешмә бирү,
«Чүкеч» хикәясен өйрәнү,
«хикәяләү» төшенчәсе белән танышу.
	Хезмәт тәрбиясе бирү,      җаваплылык хисләре, һәр эшне ахырына кадәр җиткерә белү теләге тәрбияләү.
	Язучы тормышы белән танышу, презентация карау, инструмент исемнәрен истә калдыру, дәреслек, дәфтәр  белән эш, парларда сөйләшү.
	
	2/12-2/12

	14
	Эшләгә-
нең — кешегә, өйрәнгә-
нең — 
үзеңә. Егет кеше-
гә җитмеш төрле һөнәр дә аз.
	[bookmark: _GoBack]1
	А.Алиш иҗаты, 
«Әни ялга киткәч»
хикәясе,
«хикәяләү-че» төшен-чәсе.
	Төрле ситуациядә югалып калмаска кирәклеген аңлау.
	А.Алиш турында белешмә бирү, «Әни ялга киткәч»  хикәясен өйрәнү, «хикәяләүче»  
теоретик төшенчәсен истә калдыру.
	Укучыларга хезмәт тәрбиясе бирү.
	Дәреслек, дәфтәр белән эш, парлап сөйләшү, яңа сүзләрне төрле фигыль формаларына кую, җөмләләр төзү, план төзү, укыганны гади җөмләләр белән кыскача сөйли белү. 
	
	9/12-9/12

	15
	Эш кеше-
не тәрбия-ли, ялкау-лык —
боза. Ялган әйткән —
тотылыр...
	1
	Ф.Яруллин иҗаты, 
«Кояштагы тап» хикәясе,
«притча» төшенчәсе.
	Җаваплылык хисләре, һәр эшне ахырына кадәр җиткерә белү теләге тәрбияләү.
	Ф.Яруллин турында белешмә бирү, «Кояштагы тап» хикәясен уку, «притча» төшенчәсен истә калдыру.
	Әниләргә карата шәфкать-лелек, хөрмәт хисләрен үстерү.

	Презентация ярдәмендә язучы тормышы белән танышу, төркемнәрдә фикер алышу, ишетеп аңлау, сүзлекчә белән эш, укыганны тәрҗемә итү, сораулар, биремнәр үтәү, хронологик таблица тутыру, план төзү.
	
	16/12-16/12

	16
	Иң элек син Кеше бул, балам!  
	1
	Г.Зәйнашева 
иҗаты, «Кем булырга»
шигыре.
	Төрле һөнәрләр, аларның үзенчәлекләре турында мәгълүматлы булу.

	Г.Зәйнашева турында белешмә бирү, «Кем булырга?»  шигырен өйрәнү.
	Тормышта үз урыныңны, һөнәреңне, аңа ирешү юлларын табарга омтылыш тәрбияләү.
	Шагыйрәнең тормыш юлы белән танышып, хронологик таблица тутыру, шигырьне тыңлау, ярымтавыш белән уку, чылбыр буенча уку, сайлап уку, яңа сүзләрне өйрәнү, парлап сөйләшү, бер һөнәр турында сөйләү.
	Проект.
	23/12-23/12

	17
	Моңнар чишмәсе
Салих Сәйдә-
шев.
	1
	М.Латыйфул-линның «Сәйдәшнең юл башы» хикәясе,
«биографик әсәр» төшенчәсе.
	Укучыларга төрле һөнәр сайлау юлларын аңлату. Җыр, музыка сәнгатенә мәхәббәт тәрбияләү.
	М.Латыйфуллинның «Сәйдәшнең юл башы» өзеген уку, «биографик әсәр» төшенчәсе белән танышу. С.Сәйдәшевның  тормыш юлы һәм иҗаты турында белү.

	Яңалыкка омтылу, һәрнәрсәне белергә теләү хисе тәрбияләү, милли горурлык хисләре формалаштыру. Төбәгебезнең күренекле шәхесләре белән горурлану хисләре уяту.
	Презентация ярдәмендә язучы тормышы белән танышу, төркемнәрдә фикер алышу, ишетеп аңлау, сүзлекчә белән эш, укыганны тәрҗемә итү, сораулар, биремнәр үтәү.
	Тест
	13/01-13/01

	Илдә илле дустың булсын

	18
	Туган туганга кирәк.
	1
	Дәрдемәнд иҗаты, «Ике туган» әсәре.
	Сәламәт яшәү рәвеше турында мәгълүмат бирү.

	Дәрдемәнднең тормыш юлы белән танышу, әсәрне уку.
	Әхлак тәрбиясе бирү,
сәламәт яшәү рәвеше турында мәгълүмат бирү.

	Презентация ярдәмендә язучы тормышы белән танышу, төркемнәрдә фикер алышу, ишетеп аңлау, сүзлекчә белән эш, укыганны тәрҗемә итү, сораулар, биремнәр үтәү, хронологик таблица тутыру.
	
	

	19
	Туганнар белән яшәү күңелле.
	1
	Дәрдемәнд иҗаты, «Ике туган» әсәре.
	Бирелгән  текст буенча план төзи белү.
	Дәрдемәнднең тормыш юлы турында белү, сәнгатьле уку күнекмәләре үстерү.
	Әхлак тәрбиясе бирү.
	Хикәяне рольләргә бүлеп уку, рәсемгә карап сайлап уку, өлешләргә бүлү, план төзү, план буенча кыскача эчтәлекне сөйләү.
	
	

	20
	Шагыйрь үткән юл.
	1
	Һ.Такташ иҗаты, «Мокамай» поэмасы.
	Тарихтан Һ.Такташ яшәгән чор турында мәгълүмат бирү.
	Һ.Такташ турында мәгълүмат бирү, «Мокамай» поэмасы белән таныша башлау.

	Туган якның
кадерле, онытылмас икәнен аңлау.
	Презентация ярдәмендә шагыйрь тормышы, ул яшәгән чор белән танышу, төркемнәрдә фикер алышу, ишетеп аңлау, сүзлекчә белән эш, укыганны тәрҗемә итү, сораулар, биремнәр үтәү, сәнгатьле уку.
	
	

	21
	Әкият-
тәге ике бала кебек...
	1
	Һ.Такташ иҗаты, «Мокамай» поэмасы,
«поэма» төшенчәсе.
	Һәр кеше тормышында хатирәләр барлыгы, аларның нинди булуының кешенең үзеннән торуы турында аңлау.
	Поэма турында  теоретик төшенчә белән танышу, «Мокамай» поэмасын уку, аңлау.

	Чын дуслык кадере, ялгыш адым ясамаска
кирәклек турында аңлау.

	Дәреслек, дәфтәр белән эш, парлап сөйләшү, поэманы тыңлау, аңлау, ярымтавыш белән уку, чылбыр буенча сәнгатьле уку, эчтәлек буенча фикер алышу, поэмага анализ ясау.
	
	

	22
	Бәхетне, шатлыкны
сакларга кирәк.
	1
	Р.Харис иҗаты,
«Серле алан» пьесасы, «диалог»,
«монолог»,
«символик
образ» тө-шенчәләре.
	Укыганны гомумиләштерә, нәтиҗә ясый, иң мөһим мәгълүматны аерып ала белү.
	Р.Харис иҗаты белән танышу, пьесаны укып, нәтиҗә ясау, «диалог», «монолог» төшенчәләрен әдәби термин буларак истә калдыру.
	Үзләре өчен, әйләнә-тирә өчен җаваплылык хисләре тәрбияләү.

	Ишетеп аңлау, рольләргә бүлеп уку, әсәрдә автор әйтергә теләгән фикерне табу, әдәби әсәр турында  фикер алышу, Р.Харисның рәсемнәре буенча җөмләләр төзү.
	
	

	23
	Дус булуга ни җитә.
	1
	Э.Шәрифул-лина иҗаты, «Дуслык, 
чын дус-
лык» шигыре.
	Шигъри әсәрне җиңел истә калдыру ысулларын өйрәнү.
	Э.Шәрифуллина иҗаты турында мәгълүмат бирү, дуслык турында шигырьне уку, сөйләм телен үстерү.
	Дуслыкның кеше өчен мөһимлеген аңлату.
	Шагыйрә турында белешмәне уку, сораулар төзү, сорауларга җавап бирү, шигырьне тыңлау, тәрҗемә итү, сәнгатьле уку, сайлап уку, биремнәр үтәү, ятлау.
	
	

	24
	Дуслык булса, яшәр тынычлык.
	1
	Ш.Галиев иҗаты,
«Дуслык балы» шигыре.
	Әдәбият теориясе, җыр, рәсем белән бәйләнеш табу.
	Ш.Галиевнең иҗатын, тормыш юлын белү, сәнгатьле уку күнекмәләре үстерү.
	Поликультуралылык, толерантлык хисләре тәрбияләү.

	Парлап сөйләшү, шигырьне тыңлап аңлау, ярымтавыш белән уку, чылбыр буенча сәнгатьле уку, эчтәлек буенча фикер алышу, шигырьгә анализ ясау, төрле милләт кешеләренең киемнәре, теле, йолалары турында сөйләшү.
	
	

	25
	Кабатлау, йомгаклау.
	1
	Дәрдемәнд,
Һ.Такташ,
Р.Харис,
Ш.Галиев,
Э.Шәрифул-лина әсәрләре.
	Укыганны искә төшереп, гомумиләштерә белү,
командада эшли белү.
	Бүлектә өйрәнгән язучы, шагыйрьләр турында иң төп мәгълүматны белү, әсәрләрен хәтердә ныгыту.
	Туганнар, яшьтәшләр, төрле милләтләр, илләр арасында
дуслыкны аңлау, дус яшәүгә омтылыш тәрбияләү.
	Төркемнәрдә эшләү, викторина сораулары, мөстәкыйль эш.
	Тест.
	

	Көлке көлә килә...

	26
	Шәүкәт Галиев —
юмор остасы. Ике ти-ен — зур акчамы?
	1
	Ш.Галиевнең «Курыкма, тимим!», «Атлап чыктым Иделне» шигырьләре. Ф.Шәфигуллин иҗаты, «Ике тиен 
акча» хикәясе.
	Елга башланган җир турында белү. Укылган әсәрне бүгенге көн, көндәлек тормыш белән бәйләнештә күзаллый белү.
	Ш.Галиевнең юмористик шигырьләре белән танышу,
шигырьгә анализ ясау, сәнгатьле уку күнекмәләрен үстерү. Ф.Шәфигуллин тормышы, иҗаты белән танышу, юмор аша язучы әйтергә теләгән фикерне табу.
	Экологик тәрбия. Әхлак тәрбиясе.
	Фронталь әңгәмә, язучы турында презентация ясау, карау, шигырьне тыңлап аңлау, сәнгатьле уку, рольләргә бүлеп уку, дәреслек, дәфтәр белән эш. Дәреслек, дәфтәр белән эш, парлап сөйләшү, яңа сүзләрне төрле фигыль формаларына кую, җөмләләр төзү.
	
	

	27
	Акбай белән Карабай. Шаянлык файдасы

	1
	Ф.Шәфигул-лин иҗаты,
«Акбай белән Карабай» хикәясе. В.Радловның «Шаян кеше» хикәясе.
	Көндәлек тормышка юмор белән карый белергә өйрәнү. Галим В.Радлов турында мәгълүмат бирү.
	«Акбай белән Карабай» хикәясен уку, юмор аша язучы әйтергә теләгән фикерне табу. Хикәяне уку, сөйләм телен үстерү.
	Әхлак тәрбиясе бирү. Күп телләр белергә омтылыш, чит телләргә ихтирам тәрбияләү.
	Хикәяне уку, төп эчтәлекне аңлау, фикер алышу, парлап сөйләшү, фигыльләрне, сыйфатларны табу, алар белән җөмләләр төзү, төп геройларны сурәтләү, план төзү, план буенча сөйләү. Язучы тормышы белән танышу, төркемнәрдә фикер алышу, ишетеп аңлау, сүзлекчә белән эш, укыганны тәрҗемә итү, сораулар, биремнәр үтәү, эчтәлекне берничә җөмлә белән сөйләү.
	Тест
	

	Һәр фасылың гүзәл, табигать!

	28
	Җәйге иртә.
	1
	Р.Әхмәтҗа-новның «Иртә әле...» шигыре,
«пейзаж» төшенчәсе.
	Рәсем сәнгатендә пейзаж белән әдәбияттагы «пейзаж» төшенчәсен бәйләнештә күзаллау.
	Р.Әхмәтҗанов турында мәгълүмат, «Иртә әле...» шигырен укып аңлау, «пейзаж» төшенчәсен белү.
	Табигатьнең матурлыгын күрергә өйрәтү,  экологик тәрбия бирү.

	Шагыйрьнең тормыш юлы белән танышып, хронологик таблица тутыру, шигырьне тыңлау, ярымтавыш белән уку, чылбыр буенча уку, сайлап уку, яңа сүзләрне өйрәнү, парлап сөйләшү.
	
	

	29
	Дөнья матур булсын өчен, әни  кирәк.
	1
	Г.Рәхимнең  «Апрель» хикәясе,
«портрет» төшенчәсе.
	Рәсем сәнгатендә портрет белән әдәбияттагы «портрет»
төшенчәсен чагыштыру.

	Г.Рәхим турында белү, хикәяне  укып аңлау, «портрет» төшенчәсен белү, сәнгатьле уку күнекмәләрен үстерү.
	Әниләргә ихтирам 
хисләре тәрбияләү.
	Дәреслек, дәфтәр белән эш, парлап сөйләшү, яңа сүзләрне төрле фигыль формаларына кую, җөмләләр төзү, план төзү, укыганны гади җөмләләр белән кыскача сөйли белү.
	
	

	30
	Көтеп алган Сабантуй.
	1
	Г.Бәширов-ның «Язгы сабан туйлары» әсәре.
	Төрле бәйрәмнәр-нең (бу очракта Сабантуй мисалында) тарихы белән кызыксыну.

	Г.Бәширов  турында белү, «Язгы сабан туйлары» өзеген  укып аңлау, сөйләм телен үстерү.

	Халыкның гореф-гадәтләре, йолаларына ихтирам тәрбияләү.

	Яңа сүзләрне язу, эчтәлек буенча төркемнәрдә фикер алышу, әсәргә җиңелчә әдәби анализ ясау, сораулар һәм биремнәр, әсәрне өлешләргә бүлү, план төзү, план буенча гади җөмләләр белән сөйләү.
	
	

	31
	Көтеп алган Сабантуй.
	1
	Г.Бәширов-ның «Язгы сабан туйлары» әсәре
	Төрле бәйрәмнәр-нең (бу очракта Сабантуй мисалында) тарихы белән кызыксыну.
	Г.Бәширов  турында белү, «Язгы сабан туйлары» өзеген  укып аңлау, сөйләм телен үстерү.

	Халыкның гореф-гадәтләре, йолаларына ихтирам тәрбияләү.

	Яңа сүзләрне язу, эчтәлек буенча төркемнәрдә фикер алышу, әсәргә җиңелчә әдәби анализ ясау, сораулар һәм биремнәр, әсәрне өлешләргә бүлү, план төзү, план буенча гади җөмләләр белән сөйләү.
	
	

	32
	Сабан-
туй — картиналарда.
	1
	Л.Фәттахов-ның «Сабантуй» картинасы.
	Рәсем сәнгате белән әдәбиятның бәйләнеше турында аңлау.
	Рәссам Л.Фәттахов, аның картинасы турында белү, сөйләм телен үстерү.

	Халыкның гореф-гадәтләре, йолаларына ихтирам тәрбияләү.

	Рәссам турында уку, презентация карау, картинаны карау, фикер алышу, сораулар төзү, сорауларга җавап бирү, картинаны сурәтләп сөйләү, парлап сөйләшү.
	
	

	33
	«Сабантуй»  дигән журнал бар.
	1
	«Сабантуй»  журналы.
	Командада эшләргә, проект эше башкарырга өйрәнү.
	«Сабантуй» журналы белән танышу, сөйләм телен үстерү.

	Татар телен өйрәнүгә карата кызыксыну тудыру, татарча журналдан мәгълүмат сайлый белү.
	Журнал тарихына, аның Интернеттагы сайтына күзәтү ясау, журнал саннары белән танышу, төркемнәрдә фикер алышу, бер сан белән таныштыру өчен, төркемнәрдә эшне бүлешү, әзерләнү.
	Проект.
	

	34
	«Сабантуй» журналы бездә кунакта.
	1
	«Сабантуй»  журналы.
	Командада эшләргә, проект эше  башкарырга өйрәнү.
	«Сабантуй» журналы белән таныштыру, язма сөйләм телен үстерү.
	Актив яшәү рәвеше турында аңлату.
	Әзерләгән чыгышларны тыңлау — проект яклау, журналга хат язу.

	Кабатлау, йомгак-лау.
	1
	Соңгы бүлектә үтелгәннәр + ел дәвамында өйрәнелгән әсәрләр.
	Өйрәнгәннәрне гомумиләштерә, нәтиҗә ясый белү.
	Әдәби әсәрләрне, теоретик төшенчәләрне аңлап истә калдыру.
	Әдәбият белән кызыксындыру, тормыш белән бәйләнешне аңлау.
	Тест, «Тапкырлар, зирәкләр клубы», викториналар, музейларга  экскурсияләр, китапханәдән җәйге каникулга китап алу.
	Тест.
	




Курс темаларының эчтәлеге
I. Мифлардан чынбарлыкка.
Халык авыз иҗаты.
Фольклор – халыкның коллектив иҗат җимеше. Анда халыкның теләк-омтылышының чагылышы. Фольклорның вариантлы булуы. Фольклор әсәрләренең  жанрларын гомуми күзаллау. Балалар фольклоры (бишек җырлары, табышмаклар, тизәйткечләр, мәкальләр һ.б.). Башка халык авыз иҗаты белән чагыштыру.
Әдәбият теориясе. Фольклор. Халык авыз иҗаты (1 сәгать).
Мифлар. Татар халык мифлары.
Мифлар – кешеләрнең дөньяны фантастик аңлавы.  Мифик геройлар турында төшенчә.  Миф белән әкиятнең аермасы. Рус, грек мифлары белән чагыштыру. «Шүрәле», «Шүрәлене ничек алдарга?» «Су иясе», «Өй иясе», «Дедал белән Икар» мифлары. Мифларны өйрәнгән галимнәр. Язучылар иҗатында мифик геройлар. Рабит Батулланың “Албасты” пьесасы.
Әдәбият теориясе. Миф.Мифик геройлар(3 сәгать).
Мәкальләр һәм әйтемнәр.
Мәкальнең акыл бирү, сөйләмне матурлау өчен кулланылуы. Мәкальләрнең тематикасы. Әйтемнең күчерелмә мәгънәдә кулланылган, сөйләмнең эмоциональ көчен арттыра торган жанр булуы. Мәкаль белән әйтемнең аермасы. Татар мәкальләре һәм әйтемнәренең русча эквивалентлары. 
Әдәбият теориясе. Мәкаль, әйтем (1 сәгать).

II. Халык моңнары: җырлата да, елата да...
Халык җырлары.
Халык җырларының авторы халык булуы. Аларның вариантлылыгы. Халык җырларының жанрлары. Йола җырлары, аларның килеп чыгу үзенчәлеге.  Йола бәйрәмнәреннән Сөмбелә бәйрәме. Чуваш халык бәйрәме Чуклеме. Тарихи җырлар. “Көзге ачы җилләрдә” җыры. Уен җырлары. “Кәрия-Зәкәрия” җыры.
Әдәбият теориясе. Халык җырлары. Халык җыры жанрлары. Йолалар, йола җырлары. Тарихи җырлар. Уен җырлары (3 сәгать).
Шигърияттә  халык көе.
Шагыйрьләрнең кайбер шигырьләре халык тарафыннан көйгә салынуы. Г.Тукайның “Туган тел” шигыре. Аның төрле телләргә тәрҗемә ителүе. 
Г.Тукайның “Туган авыл” шигыре. Аның дә халык җыры кебек яратып җырлануы, киң таралган булуы. Композитор А.Монасыйпов турында кыскача белешмә. Кешенең балачагы үткән туган якның кадере.
Әдәбият теориясе. Автор җырлары (1 сәгать).
Татарстан Республикасы гимны.
Гимнның дәүләт символы булуы. Гимн уйнала торган очраклар. Гимнны тыңлау тәртибе. Татарстан Республикасының Дәүләт гимны авторлары Р.Байтимеров, Р.Яхин. Гимн текстының эчтәлеге, көе. 
Әдәбият теориясе. Гимн (1 сәгать).
Җырны башкаручы – җырчы.
Җырның яшәвендә башкаручының роле. Җырчы Р. Ваһапов – милли профессиональ эстрадага нигез салучы. 
Әдәбият теориясе. Профессиональ җырчы (1 сәгать).

III. Кадерле син, кеше-туганым!
Нәкый Исәнбәт. Язучы турында кыскача белешмә. 
“Өч матур сүз” шигыре. Әти-әни, туган илнең кадере. Шигырьдәге лирик герой. Шигырьнең диалог формасында язылуы. Шигырьнең Г.Тукайның “Туган тел” шигыре белән аваздашлыгы.
Әдәбият теориясе. Лирик герой. Сынландыру.
Мәҗит Гафури. Әдип турында кыскача белешмә. Рус мәсәлчеләре белән чагыштырып өйрәнү.
«Әтәч белән Сандугач» мәсәле. Мәсәлдә туган җир кадере темасының дәвам итүе. Ирек, кеше өчен ирек кадере турында белешмә. Мәсәлдә сынландыру алымы. Мәсәлнең морале.
“Ана” шигыре. Шигырьдә ана өчен бала, бала өчен ана кадере. Н.Исәнбәт шигырьләре белән аваздашлыгы. Бишек җырларының әһәмияте турында мәгълүмат.
Әдәбият теориясе. Мәсәл (2 сәгать).
Габдулла Тукай. Шагыйрьнең тормыш юлы, иҗаты турында мәгълүмат. 
“Шүрәле” әкият-поэмасы. Әкият-поэмада кеше һәм табигать мөнәсәбәтләре, туган авыл табигатенең матурлыгы. Шүрәле мифик образы. Әсәрдә егет һәм Шүрәле образларының бирелеше, аларга салынган мәгънә. Г.Тукай әкиятләренә иллюстрацияләр авторы – Байназар Әлменов (3 сәгать).
Фәрит Яруллин. Композитор турында белешмә.
“Шүрәле” балеты.  Г.Тукайның «Шүрәле» әкият-поэмасына балет язылу. Балет авторлары Ф.Яруллин, Ә.Фәйзи, Л.Якобсон турында мәгълүмат. Былтыр, Шүрәле образларының бирелеше. Сөембикә образы, аңа салынган мәгънә. 
Әдәбият теориясе. Балет (1 сәгать).
Муса Җәлил. Шагыйрьнең тормыш юлы, сугыш чоры иҗаты, “Моабит дәфтәрләре” турында мәгълүмат. М.Җәлилнең музей-квартирасы.
“Чәчәкләр” шигыре. Шигырьнең язылу урыны, вакыты. Шигырьдәге символлар. Ччәкләрнең матурлык һәм үлемсезлек символы буларак бирелүе. Туган илне ярату, туган илне саклау идеясе. 
Әдәбият теориясе. Символ, строфа (2 сәгать).
Әмирхан Еники. Әдип турында кыскача белешмә.
“Туган туфрак” хикәясе. Әсәрнең төп идеясе. “Нигез”, “туган туфрак”  төшенчәләре. Авыл табигатенең, авыл халкының бирелеше.  Хикәядәге символлар. Клараның эчке кичерешләре.  Авыл проблемалары (4 сәгать).

IV. Энҗе карлар явып үткән...
Галимҗан Ибраһимов. Әдип турында кыскача белешмә.
 “Кар ява” хикәясе. Кышкы табигать, кар яву күренешенең тасвирлануы. Хикәядә чагыштырулар (1сәгать).
Кави Нәҗми. Шагыйрь турында кыскача белешмә.
“Кызыклы хәл” шигыре. Шигырьдә Вилдан белән булган хәлнең бирелеше. Строфа, рифмалар. Эчтәлекне ике өлешкә бүлеп карау мөмкинлеге. Шигырьдәге юмор (1сәгать).
Мәрзия Фәйзуллина. Тормыш юлы, иҗаты турында кыскача белешмә.
“Чыршының күлмәкләре” шигыре. Шигырьнең эчтәлеге, поэтик яңгырашы. Чагыштырулар, сынландыру. Шигырьдә күтәрелгән экология проблемасы (1сәгать).
Резеда Вәлиева. Шагыйрә турында кыскача мәгълүмат. 
“Нәни чыршы” шигыре. Шигырьнең эчтәлеге, кулланылган троплар. Шигырьдә күтәрелгән проблема (1сәгать).
Туфан Миңнуллин. Тормыш юлы турында мәгълүмат (5 сыйныфта үткәннәргә өстәмә).
“Акбай һәм Кыш бабай” пьесасы.   Пьесада Яңа ел бәйрәменә әзерлекнең бирелеше. Кыш бабай белән Кар кызы теләкләре. Яңа ел белән котлау сүзләре (1 сәгать).

V. Акыл — тузмас кием, белем — кипмәс кое.
Каюм Насыйри. Әдип турында кыскача белешмә. Аның энциклопедист галим булуы. Казандагы һәм Яшел Үзән районындагы музейлары.
“Әбүгалисина” кыйссасы. Әбүгалисина һәм Әбелхарис образлары. Аларның белемгә омтылышлары, белем өйрәнүдәге тырышлыклары. Белемнең файдасы. Әбүгалисинаның ярлы егеткә, Әбелхарисның патшага булышуы. Туганлык һәм көнчелек хисләре. Әбүгалисинаның галим булып танылуы.
Әдәбият теориясе. Кыйсса (3 сәгать).
Габделхәй Сабитов. Язучы турында кыскача белешмә.
“Чүкеч” хикәясе. Язучының әйтергә теләгән фикере. Хикәядә малай һәм ата образлары. Әсәрдә искә алынган эш кораллары. 
Әдәбият теориясе. Хикәяләү (1 сәгать).
Абдулла Алиш. Язучының тормыш юлы, иҗаты турында кыскача мәгълүмат. 
“Әни ялга киткәч” хикәясе. Хикәянең төп идеясе. Малайның яңага омтылышы, эшчәнлеге. Малайның өйдә башкарган эшләре. Малайның эшкә өйрәнүе турындагы мәкальләр.
Әдәбият теориясе. Хикәяләүче (2 сәгать).
Фәнис Яруллин. Әдип турында кыскача белешмә.
“Кояштагы тап” хикәясе. Әсәрнең төп идеясе. Малай һәм ана образлары. Хикәядә ялганның, ялкаулыкның фаш ителүе. Яманлыкның эзе калуы. 
Әдәбият теориясе. Притча (2 сәгать).
Гөлшат Зәйнашева. Шагыйрә турында кыскача мәгълүмат.
“Кем булырга?” шигыре. Шагыйрәнең әйтергә теләгән фикере. Шигырьдә әйтелгән һөнәрләр. Һөнәр сайлауның мөһимлеге.
Мәгъсүм Латыйфуллин. Язучы турында кыскача белешмә.
“Сәйдәшнең юл башы” хикәясе. Салих Сәйдәшевның һөнәр сайлавында зур роль уйнаган вакыйга. Танылган кешеләрнең төрле һөнәрләр турында уйланулары. С.Сәйдәшевның тормышына йогынты ясаган шәхесләр.
Әдәбият теориясе. Биографик әсәр (1 сәгать).
Салих Сәйдәшев. Композиторның тормыш юлы, иҗаты турында белешмә. С.Сәйдәшев исемендәге Зур концерт залы, музее, һәйкәле (1 сәгать).
Равил Фәйзуллин. Шагыйрь турында кыскача мәгълүмат.
“Бердәнбер” шигыре. Шигырьнең төп идеясе. Бердәнбер сүзенең мәгънәсе.  Шигырьнең төзелеше (1 сәгать).

VI. Ил өстендә илле дустың булсын.
Дәрдемәнд. Әдип турында кыскача белешмә.
“Ике туган” хикәясе. Хикәянең эчтәлеге. Туганлык мөнәсәбәтләренең бирелеше. Әтәч белән тавыкның кешеләштереп (персонификация) бирелүе. Сәламәт булуның, куркынычсызлыкның элементар кагыйдәләре (2 сәгать).
Һади Такташ. Шагыйрь, аның балачагы турында  мәгълүмат.
“Мокамай” поэмасы.  Поэманың эчтәлеге. Мокамай образының прототибы. Поэмада кулланылган сурәтләү чаралары. Тормыштагы ялгыш адымның һәлакәткә илтүе. Шагыйрьнең дуслык хисләренә тугрылыгы. Поэмадагы символлар.
Әдәбият теориясе. Поэма (3 сәгать).
Ренат Харис. Әдип турында кыскача белешмә. Аның төрле яклы иҗаты.
“Серле алан” пьесасы. Пьесаның эчтәлеге. Малайлар, карт образлары. Пьесадагы символик образлар. Ваемсызлык нәтиҗәләре. Бәхет, тынычлык өчен һәр кешенең җавалылыгы. 
Әдәбият теориясе. Символик образ. Диалог. Монолог (2 сәгать).
Эльмира Шәрифуллина. Шагыйрә турында кыскача мәгълүмат.
“Дуслык, чын дуслык!” шигыре. Шигырьнең эчтәлеге, төзелеше. Дуслыкның көче турында уйлану (1 сәгать).
Шәүкәт Галиев. Язучының тормыш юлы, иҗаты турында кыскача мәгълүмат.
“Дуслык балы” шигыре. Шигырьнең эчтәлеге. Шигырьдә күтәрелгән милләтара дуслык, толерантлык проблемалары.
Шигырьнең строфалары, рифмалары, троплар (1 сәгать).

VII. Көлке көлә килә...
Шәүкәт Галиев. “Курыкма, тимим”, “Атлап чыктым Иделне” шигырьләре. Шигырьләрнең эчтәлекләре. Һәр шигырьдәге юмор  (1 сәгать).
Фаил Шәфигуллин.  Язучының тормыш юлы, иҗаты турында кыскача мәгълүмат. 
“Ике тиен акча” хикәясе.  Хикәянең эчтәлеге. Марат образы. Хикәядәге юмор. Язучының юмор аша әйтергә теләгән фикере (1 сәгать).

VIII.  Һәр фасылың гүзәл, табигать!
Роберт Әхмәтҗанов. Шагыйрь турында кыскача мәгълүмат.
“Иртә әле...” шигыре.  Шигырьдә табигать тасвиры. Кулланылган әдәби алымнар. Туган ил кадере. 
Әдәбият теориясе. Пейзаж (1 сәгать).
Гәрәй Рәхим. Шагыйрь турында кыскача мәгълүмат.
“Апрель” хикәясе. Әсәрнең эчтәлеге. Төп идеясе. Хикәядәге чагыштырулар. Автор игътибарны юнәлткән табигать кануны. 
Әдәбият теориясе. Портрет (1 сәгать).
Гомәр Бәширов. Язучының тормыш юлы, иҗаты турында кыскача мәгълүмат.
“Туган ягым – яшел бишек” повестеннән өзек.  Сабантуй турындагы өзекнең эчтәлеге. Сабантуй бәйрәменең тасвирлап бирелеше. Көрәшче егетләр, Хәкимҗан образлары. Сурәтләү чаралары. Сабантуй бәйрәме тарихы (3 сәгать).
Лотфулла Фәттахов. 
Рәссамның тормышы, иҗаты турында кыскача мәгълүмат. “Сабантуй” картинасында сурәтләнгән табигать, авыл кешеләре (1 сәгать).
Балалар өчен чыга торган газета-журналлар.
“Сабантуй” журналы.  Журнал басылып чыгу тарихы. Журнал рубрикалары. Мәкаләләрнең эчтәлеге ( 2 сәгать).

Ятлау өчен тәкъдим ителә торган әсәрләр
Уен җырлары.
Татарстан Республикасы Дәүләт гимны.
Н.Исәнбәт “Өч матур сүз” шигыре.
М.Җәлил “Чәчәкләр” шигыреннән өзек.
Р.Вәлиева “Нәни чыршы” шигыре.
Э.Шәрифуллина “Дуслык, чын дуслык!” шигыре.

Өстәмә  уку өчен тәкъдим ителә торган әсәрләр
 (укытучы сайлавы буена)
 «Су иясе», «Өй иясе», «Дедал белән Икар», “Албасты” мифлары.
Батулла. Албасты.
Әпипә.
Н.Исәнбәт. Туган ил.
 И.Крылов. Ат белән Эт.
 Г.Шамуков. Арыслан белән Куян.
 Г.Морат. Чит тел. Сабан туе.
 М.Җәлил. Тик булса иде ирек.
 И.Юзеев. Бакчачы турында баллада.
 Г.Хәсәнов. Иң кыен вакыт – шул...
 Н.Арсланов.  Минем кунагым.
 Л.Шагыйрьҗан. Ап-ак икән эзләрем.
 Йолдыз. Китапханәдәге бәхәс.
 Җ.Дәрзаман. Бүләк.
 Н.Измайлова. Кеше турында – кешегә.
 Ф.Яруллин. Тугры дус.
 Н.Дәүли. Салих Сәйдәшев пианиносы.
 Н.Сладков. Дуслар-ахирәтләр.
 Ф.Шәфигуллин. Акбай белән Карабай.
 Г.Остер. Серне ачты.
 Н.Мадьяров. Урман аланына баргач.
 Г.Рәхим. Беренче күкрәү.
 Б.Рәхмәт Сабан туенда.



